কলকাতায় ফের সক্রিয় ইডি, নাগেরবাজার ও সল্টলেকে দুই ব্যবসায়ীর বাড়িতে তল্লাশি

কলকাতা: শহরে ফের সক্রিয় এনফোর্সমেন্ট ডিরেক্টরেট (ইডি-ED)। শুক্রবার সকালে নাগেরবাজার (Nagerbazar) ও সল্টলেকের (Saltlake) দুটি ঠিকানায় হানা দেয় তদন্তকারী সংস্থা। সূত্রের খবর, মানব পাচার মামলার তদন্তের সূত্রেই এই তল্লাশি অভিযান চলছে।

ইডি সূত্রে জানা গিয়েছে, অভিযানে দুই ব্যবসায়ীর বাড়ি ও দফতরের একাধিক নথি খতিয়ে দেখা হচ্ছে। ইলেকট্রনিক ডিভাইস ও আর্থিক লেনদেনের তথ্যও খতিয়ে দেখছেন তদন্তকারীরা।

আরও পড়ুন: তৃণমূল সাংসদ কল্যাণ বন্দ্যোপাধ্যায়ের ব্যাঙ্ক অ্যাকাউন্ট থেকে উধাও ৫৫ লক্ষ টাকা!

এ দিন সকাল থেকেই ইডির একাধিক আধিকারিক ও কেন্দ্রীয় বাহিনীর জওয়ানদের দেখা যায় দুই এলাকায়। স্থানীয় সূত্রে জানা গিয়েছে, অভিযানের সময় বাড়ি ঘিরে ফেলে কেন্দ্রীয় বাহিনী, বাইরে কেউ প্রবেশ বা বেরোতে পারেননি।

মানব পাচার মামলায় আগেও কলকাতা-সহ রাজ্যের বিভিন্ন জেলায় একাধিক জায়গায় তল্লাশি চালিয়েছে ইডি। শুক্রবারের অভিযান সেই ধারাবাহিকতার অংশ বলেই মনে করছে প্রশাসনিক মহল।